ভারতের তো বটেই, এশিয়ার সবথেকে ধনী ব্যক্তি তিনি। সারা বিশ্বের নিরিখে অন্যতম। আসলে কতটা ধনী মুকেশ অম্বানী? পরিসংখ্যানে চোখ কপালে উঠবে। ‘বার্কলে হারুন ইন্ডিয়া রিচ লিস্ট ২০১৮’-র তরফে একটি সমীক্ষা করা হয়েছিল। সেই সমীক্ষায় জানা গিয়েছে, শেষ তিন বছরে মুকেশের প্রাত্যহিক উপার্জন ছিল ৩০০ কোটি টাকা। তাঁর মোট সম্পত্তির পরিমাণ ৩ লক্ষ ৭২ হাজার কোটি টাকা। কোম্পানির শেয়ার প্রাইস বেড়েছে ৪৫ শতাংশ। টানা সাত বছর ধরে তিনিই ভারতের সবথেকে ধনী।

এই বিষয়ে অন্যান্য খবর

কেমন হলো ভারতের সব চেয়ে ধনী ব্যবসায়ীর মেয়ের বাগদান, দেখুন ফোটোগ্যালারিতে
মুকেশের মুকুটে নয়া পালক, খেলার দুনিয়াতেও সেরার সেরা
জিও নিয়ে এল লোভনীয় অফার, এক ক্লিকে যাচাই করুন ভাগ্য


ঘটনাচক্রে, অম্বানীর পরে ধনীদের তালিকায় যে তিনজন রয়েছেন— হিন্দুজা ফ্যামিলি (১,৫৯,০০০ কোটি), মিত্তল অ্যান্ড ফ্যামিলি (১,১৪,৫০০ কোটি) এবং আজিম প্রেমজি (৯৬,১০০ কোটি) তাঁদের সম্পত্তির মিলিত পরিমাণের থেকেও মুকেশের সম্পত্তি বেশি।
তালিকায় চমক পঞ্চম স্থানে। সান ফার্মা-র দিলীপ স‌ংঘভি উঠে এসেছেন একদম পাঁচ নম্বরে। তাঁর সম্পত্তির পরিমাণ ৮৯,৭০০ কোটি টাকা।
ষষ্ঠ, সপ্তম ও অষ্টম স্থানে রয়েছেন যথাক্রমে সাইরাস পুনাওয়ালা (৭৩,০০০ কোটি), আদানী এন্টারপ্রাইসের গৌতম আদানি (৭১,২০০ কোটি) এবং সাইরাস পালোনজি (৬৯,৪০০ কোটি)। 
এই তালিকায় দেশের সেরা দশ ধনী পরিবারের তালিকাও প্রকাশ করা হয়েছে। তালিকায় রয়েছেন যথাক্রমে অম্বানী, গোদরেজ, হিন্দুজা, মিস্ত্রি, সাংঘভি, নাদার, আদানি, দামানি, লোহিয়া এবং বর্মণ।